שריר הירך הישר

שריר הירך הישר (rectus femoris) הוא אחד מארבעת השרירים המרכיבים את שריר הירך הארבע-ראשי בגוף האדם. השרירים הנוספים הם השריר הנרחב התיכון (vastus medialis), השריר הנרחב הביניימי (vastus intermedius) והשריר הנרחב הצידי (vastus lateralis). כל ארבעת חלקיו של השריר הארבע-ראשי נאחזים בפיקת הברך באמצעות הגיד הארבע ראשי.

שריר הירך הישר ממוקם במרכז החלק הקדמי של הירך. צורתו צורת כישור (fusiform), וסיביו השטחיים מסודרים בצורה מנוצה כפולה (bipenniform), הסיבים העמוקים ישרים, עד לפריסתם כאפונאורוזה עמוקה. האפונורוזה היא רקמת חיבור שטוחה ורחבה, דמוית גיד, המשמשת לחיבור שרירים לעצמות או לשרירים אחרים. האפונורוזה נפוצה באזורים שבהם יש צורך בפיזור כוחות/וקטרים על פני שטח גדול.

תפקיד השריר הוא לכופף את הירך במפרק הירך ולמתוח את הרגל במפרק הברך.

 מבנה השריר 
התחל הוא משני גידים, הקדמי או הישר שמתחיל בקוץ הכסל הקדמי-תחתון (anterior inferior iliac spine), השני הוא אחורי או המוחזר (reflected), המתחיל מתוך חריץ מעל שפת המרחשת (acetabulum). שני הגידים מתאחדים בזווית חדה הנפרשים לאפונאורוזה שמתארכת כלפי מטה על המשטח הקדמי של השריר, ואז מתחילים הסיבי השריריים. השריר מסתיים באפונאורוזה רחבה ועבה התופסת את שני השלישים התחתונים של פני השטח האחוריים שלו, ובהדרגה מצטמצם לגיד שטוח, הנאחז בבסיס הפיקה .

 אספקת עצבית 
הנוירונים האחראים לכיווץ רצוני של שרירי הירך מתחילים בסמוך לפסגת הצד התיכון של הפיתול הקדם-מרכזי (precentral gyrus), הידוע גם כאזור התנועה העיקרי במוח. נוירונים אלו שולחים אות עצבי המועבר על ידי מסילה קורטיקו-ספינלית (corticospinal tract) מטה דרך גזע המוח וחוט השדרה. האות מתחיל בנוירוני התנועה העליונים (upper motor neurons) המעבירים אותו מפיתול הקדם-מרכזי, דרך הקפסולה הפנימית (internal capsule), דרך רגל המוח ואל תוך המוח 
ממוזער|תרשים Cerebral Peduncle מתוך Gray
המוארך (medulla). בפירמידת המוח המוארך (medullary pyramid), המסילה הקורטיקו-ספינלית עוברת הצטלבות (decussates) והופכת למסילה הקורטיקו-ספינלית הצידית (lateral corticospinal tract).

האות העצבי ממשיך לרדת לאורך המסילה הקורטיקו-ספינלית הצידית עד שהוא מגיע לעצב השדרה L4. בנקודה זו, האות העצבי עובר סינפסה מנוירוני התנועה העיליים אל נוירוני התנועה השדרתיים (lower motor neurons). האות ממשיך לנוע דרך השורש הקדמי של L4, אל תוך הענפים הקדמיים (anterior rami) של עצב L4, ויוצא מחוט השדרה דרך מקלעת המותן (lumbar plexus).

החטיבה האחורית (posterior division) של שורש L4 היא עצב הירך (femoral nerve). עצב הירך מעצבב את שריר הארבע ראשי הירכי (quadriceps femoris), שאחד מרכיביו הוא השריר הירך הישר (rectus femoris). כאשר השריר מקבל את האות שהגיע כל הדרך מהצד התיכון של מח, הוא מתכווץ, מביא ליישור הברך (extending the knee) וכיפוף הירך במפרק הירך (flexing the thigh at the hip).

 תפקוד 
שריר הירך הישר (rectus femoris), שריר הסארטוריוס (sartorius) והאיליופסואס (iliopsoas) הם כופפי הירך באזור מפרק הירך. שריר הירך הישר הוא כופף ירך חלש יותר כאשר הברך מושטת, משום שהוא כבר מקוצר ולכן סובל מאי ספיקה פעילה. הפעולה תגייס יותר משרירי איליאקוס (iliacus), שריר הפסואס הגדול (psoas major), שרירי המתיחה (tensor fasciae latae) ושרירי כופפי הירך הנותרים מאשר משריר הירך הישר.

שריר הירך הישר גם אינו דומיננטי בפשיטת הברך כאשר הירך כפופה מכיוון שהוא כבר מקוצר ולכן סובל מאי ספיקה פעילה. פעולת פשיטת הברך מישיבה מונעת בעיקר על ידי שרירי ה־vastus lateralis, ה-vastus medialis וה- vastus intermedius, ופחות על ידי שרירי הירך הישר. יכולתו של השריר לכופף את הירך ולמתוח את הברך עלולה להיפגע במצב של יישור מלא של הירך וכיפוף הברך, עקב אי ספיקה פסיבית.

שריר הירך הישר הוא השריר הנגדי-אנטגוניסט ישיר של שרירי הירך האחורית (hamstrings), גם בירך וגם בברך.

 משמעות קלינית 
 התכווצות 
מתיחה טראומטית של שרירי הירך (Rectus femoris strain), היא פגיעה הנגרמת בדרך כלל בגיד שמתחבר לפיקת הברך או בשריר עצמו. הפגיעה בדרך כלל גורמת לקרע חלקי של הגיד, אך יכול להיגרם גם קרע מלא. פגיעה כזו נגרמת מתנועה חזקה הקשורה לריצה, קפיצה או בעיטות והיא נפוצה בספורט כמו כדורגל. שריר הירך הישר נוטה לפציעה, בגלל מיקומו, תפקידו ואורכו ומכיוון שהוא חוצה גם את הברך וגם את הירך. התסמינים כוללים כאב חד פתאומי בקדמת הירך או במפשעה, נפיחות וחבלות, וחוסר יכולת לכווץ את שריר הירך, במקרה של קרע מלא.

 שבר תלישה 
ממוזער|תרשים האגן מתוך Gray
קריעה של גיד הירך הישר עלולה לגרום לשבר תלישה של קוץ הכסל הקדמי התחתון AIIS-anterior inferior iliac spine . הסיבה לכך היא התכווצות חזקה של השריר המפעילה על אחז השריר לעצם, כוח גדול מזה שמחזיק את השריר והעצם יחד. זוהי פציעת ספורט מוכרת אך יוצאת דופן שיכולה להשפיע על ספורטאים צעירים.

 קישורים חיצוניים 

 PTCentral

 הערות שוליים 

קטגוריה:שרירי הגפיים התחתונות
קטגוריה:שברים
קטגוריה:אנטומיה